Karjalan kannas
Niinkuin sola Thermopylain,
 niin on Kannas Karjalan,
 siin’ on osa ostettava
 elämän tai kuoleman.

 Niinkuin paras spartalainen,
 Kannaksen on kantamies.
 Kirkkahimmin siellä hehkuu
 Suomen uskon tulilies.

 Niinkuin Phoiniks-lintu muinen,
 noussut aina Kannas on,
 noussut on – ja nousee vasta
 Kannas katkeamaton.

 Niinkuin sola Thermopylain,
 niin on Kannas Karjalan,
 siinä arpa asetetaan
 elämän ja kuoleman.

Karjala